《送人还永丰三首 其三》
明代·李昌祺

候馆促离杯，愁颜且强开。砌蛩惊露泣，巢燕避秋回。

菊径深黄叶，衡门掩绿苔。缅怀西汉士，据地独奇才。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。